ניתוח: האם אפל בדרך לרכוש את נטפליקס?
ב-2017 עקף מספר המנויים של חברת השידורים נטפליקס את מספר המנויים הביתיים של כל חברות הכבלים. מה היעד הבא?
מספר מילים על חברת הסטרימים, נטפליקס, שכובשת את העולם. לפני כשלושה עשורים החלו לצמוח חברות הכבלים בארה"ב ולאחר זמן, עשו עלייה גם לישראל (HOT, yes).
בשלב מסוים, קם אדם שחשב על מאות אלפי ואולי מיליוני הסרטים שמעלים אבק בחברות הסרטים כמו וולט דיסני, יונייטד ארטיס, מטרו גולדין מאייר, פוקוס ה-120, האחים וורנר ועוד. הוא חתם עם החברות לקבלת הסרטים בעלויות נמוכות מאוד למשך מספר שנים והציע אותם בתקליטי DVD.
ב-2002 החברה הפכה לציבורית ומניית החברה נסחרה בסביבות 1.2 דולר (השקעה של 1000 דולר בעבר, שווה היום קרוב ל-170,000 דולר). משם עברנו לאינטרנט והעולם השתנה.
ביוני 2017 חברת נטפליקס עברה את מספר המנויים הביתיים של חברות הכבלים (כולן יחד). נכון להיום, מספר המנויים קרוב ל-110 מיליון, מתוכם 55 מיליון מנויים בארה"ב. באוקטובר החברה העלתה את מחיר המנויים בארה"ב ב-11% בערך לחבילה כאשר התשלום החל מחודש נובמבר ועדיין לא בא לידי ביטוי בדוחות.
הנהלת החברה כל הזמן יוצאת עם רעיונות מחוץ לקופסה. באפריל שנה שעברה נכנסה לסין בשותפות עם הענק הסיני ביידו (Baidu). כעת, כל סיני שפותח מחשב ומחפש משהו רואה לנגד עיניו פרסומת של נטפליקס. ביידו גם מובילה בשלטי חוצות ובפרסומות על אוטובוסים, גם שם נטפליקס מקבלת מנה קטנה.
נכון שבדוח האחרון לא הייתה התייחסות לגידול במנויים, להערכתי זה קשור בשונות בין הערכים של האוכלוסייה בסין ולמערב. בסין לדוגמה סיפורי אהבה שונים מאשר במערב, מה שנכון גם לגבי סרטי ההיאבקות ומכות הרחוב. מעבר לכך, כל סרטי הצעירים ומסיבות הנוער במכללות אסורים בסין, ועל כל זה - הרגולציה הסינית בעורף על כל סרט וסרט ,לדעתי, שווה את ההשקעה גם אם זה ייקח זמן, הרי בסין יש 1.5 מיליארד איש.
החברה נכנסה גם להודו, שם זה סיפור אחר לחלוטין. בהודו יש את סרטי הבוליווד אשר מחקים בצורה זו או אחרת את סרטי הוליווד. מעבר לכך, אחוז מאוד גבוה באוכלוסיה ההודית המונה 1.4 מיליארד איש, דובר אנגלית. היעד של החברה הוא לצרף כ-3% מהאוכלוסייה תוך שנתיים, כלומר קרוב ל-42 מיליון מנויים. אגב, מחירי המנוי בהודו הם מהגבוהים בעולם, מקום שני אחרי הפיליפינים.
לקראת סוף שנה שעברה, וכן בתחילת שנה זו, מניית נטפליקס נעה בתנודתיות, בין השאר בעקבות שתי המלצות קנייה ביעדים של 220 דולר ו-241 דולר.
יש אנליסטים שמעריכם שבסיכויי של 40% אפל (סימול: AAPL) תרכוש את נטפליקס. לאפל יש 258 מיליארד דולר בקופה ועכשיו, עם חוקי המס החדשים, אפל תשלם סכום מופחת ותורשה להחזיר כסף הבית מחו"ל.
השמועה בוול סטריט היא שיש מצב שאפל תרכוש את נטפליקס עם שווי שוק של 90 מיליארד דולר, מה שמהווה כסף קטן לאפל. אם זה יקרה, אז כאשר הגוגל הסיני יפרסם את נטפליקס, במקביל יפרסם גם את אפל. הדבר יהיה נכון גם בהודו ובכל מדינה בעולם.
לדעתי מדובר במהלך חזק וחכם, כאשר הסיכון של אפל קטן לאור שינויי התנהגות הצרכנים למעבר מכבלים לחברות סטרימר - התעלמתי במכוון מאמזון שגם לה יש כ-100 מיליון מנויים וגם היא נמצאת בהודו ומתחרה בנטפליקס, אך מחירי המנוי שלה נמוכים בהרבה.